stanford-oval/wikipedia huggingface dataset:
Oimjakonin ulus

Oimjakonin piiri Sahan tasavallan kartalla
Oimjakonin ulus eli Oimjakonin piiri (ven. Оймяконский улус (район), Oimjakonski ulus (raion), jak. Өймөкөөн улууhа, Öjmököön uluuha) on kunnallinen itsehallinto alue Sahan tasavallan itäosassa Venäjällä. Piiri sijaitsee Indigirkan yläjuoksulla ja se rajoittuu pohjoisessa Moman piiriin, idässä ja etelässä Magadanin alueeseen,  lounaassa Ust-Majan ja lännessä Tompon piiriin. Oimjakonin piirin pinta-ala on 92 200 km². Väkiluku vuonna 2007 oli noin 13 400, kun vuonna 1989 piirissä vielä oli noin 32 300 asukasta. Asukkaista 57 % on venäläisiä, 23 % jakuutteja.
Piirin hallinnollinen keskus on Ust-Neran taajama. Vuodesta 2007 piiri koostuu kahdesta kaupunkikunnasta (Ust-Nera ja Artyk) ja viidestä maalaiskunnasta (naslegista). Yksi asutuskekuksista on Oimjakonin kylä, jonne on arviona kirjattu pohjoisen pallonpuoliskon pakkasennätys.
Merkittävä elinkeino alueella on kullanlouhinta. Alueen läpi kulkee Kolyman valtatie
Aiheesta muualla

Оймяконский улус (район) Piirin sivut Sahan tasavallan portaalissa. (venäjäksi)
Oimjakonin ulusin kartta
Sahan piirijako
Kaupunkipiirikunnat: Jakutsk | Žatai
Piirit ja ulusit: Abyi | Aldan | Allaiha |  Amga | Anabarin kansallinen | Bulun | Bytantain evenien kansallinen  | Gornyi | Hangalass | Kobjai | Megino-Kangalass | Lensk | Mirnyi | Moma | Nam | Nerjungri | Nižnekolymsk | Njurba | Oimjakon | Olenjokin kansallinen  | Oljokminsk  | Srednekolymsk  | Suntar | Tatta | Tompo | Tšuraptša | Ust-Aldan | Ust-Jansk | Ust-Maja | Verhnekolymsk  | Verhneviljuisk  | Verhojansk | Viljuisk  | Žiganskin kansallinen
Oswestry

| Oswestry Oswestry ja Croesoswallt |
| --- | --- |
 Ristikkorakenteinen Llwyd Mansion Oswestryn keskustassa.
 Vaakuna
 fiOswestry 
 52°51′36″N, 3°03′14″W 
Valtio:  Yhdistynyt kuningaskunta
Osa:  Englanti
Hallintoalue:  Länsi-Midlands
Kreivikunta:  Shropshire
Maantiede
Kokonaispinta-ala:  5,67 km²
Väestö
Väkiluku (2011):  18 743
Väestötiheys:  3 306 as./km²
Muuta
Motto:  Floreat Oswestria
 www.oswestry-tc.gov.uk 
Oswestry (kymriksi Croesoswallt) on vajaan 19 000 asukkaan kaupunki Shropshiren kreivikunnassa läntisessä Keski-Englannissa, Berwynvuorten juurella. Se on Shropshiren kolmanneksi suurin kaupunki. Wales ympäröi Oswestryä kolmesta ilmansuunnasta, minkä vuoksi se sai pitkään vaurautensa myymällä walesilaista kauppatavaraa, etenkin villaa. Nykyään kaupungissa on suuri karjatori ja pienteollisuutta.
Oswestryn lähelle rakennettiin rautakaudella Old Oswestrynä tunnettu linnavuori. Kaupungin uskotaan saaneen nimensä Nothumbrian kuningas Oswaldilta, jonka Mercian kuningas Penda surmasi Maserfieldin taistelussa vuonna 642. Oswestry sijaitsee Englannin ja Walesin rajan puolustamiseksi rakennettujen Watin vallin (n. 700) ja Offan vallin (n. 784) välissä. Siellä käytiinkin useita taisteluja maiden välisissä sodissa, ja keskiajalla kaupunki poltettiin kahdesti maan tasalle.
Powysin kuningaskuntaa hallinneen Madog ap Mareduddin rakennuttamasta linnasta on jäljellä pelkät rauniot. Vanha koulurakennus (1407) on sen sijaan säilynyt nykypäiviin. Runoilija ja ensimmäisen maailmansodan veteraani Wilfred Owen syntyi kaupungissa 1893.
Aiheesta muualla

Kuvia tai muita tiedostoja aiheesta Oswestry Wikimedia Commonsissa
Operaatio Otkos-10

Krajinan kapina
Borovo Selon välikohtaus
Sodan alku
Kasarmien taistelu
Sodan loppuvaihe
Sotilasoperaatioita
Osijekin taistelu
Dubrovnikin piiritys
Vukovarin piiritys
Operaatio Myrsky
Operaatio Otkos-10 oli kroaattien hyökkäys Slavoniassa Kroatian sodassa 31. lokakuuta - 4. marraskuuta 1991. Kroaatit valtasivat 270 km2 Bjelovarin alueelta (21 kylää).
Samoin Bilogoren alue ja Papuk vallattiin takaisin serbeiltä. 
Kroaateille tärkeä huoltotie Virovitica - Grubišno Polje - Kutina onnistuttiin avaamaan.
Serbeillä oli vastassa Jugoslavian 5. kansanarmeijan joukkoja (Banja Lukan joukot), jotka olivat kaapanneet Okučanin ja olivat etenemässä kohti Pakrac - Grubišno Polje-tietä, tarkoituksenaan katkaista Itä-Slavoniaan vievä Podravska magistralan huoltotie, yhdistyä 28. partisaanidivisioonaan Bilogoran mäellä ja edetä lopulta Unkarin rajoille asti. Kroaateille tämä menestys oli ensimmäinen.
Operaatiossa oli mukana 2647 kroaattisotilasta ja heitä vastassa 1750 serbiä.
Myöhemmin kroaatit hyökkäsivät Novskan, Pakracin ja Lipikin seuduilla 22. joulukuuta 1991.
Samalla alueella hyökättiin myös vuonna 1992.
Nikolai Samokiš

Nikolai Samokiš
Nikolai Semjonovitš Samokiš (ven. Николай Семёнович Самокиш, ukr. Микола Семенович Самокиш, Mykola Semenovytš Samokyš, 25. lokakuuta 1860 Nižyn – 18. tammikuuta 1944 Simferopol) oli kasakkasukuinen venäläinen ja neuvostoliittolainen maalari ja kuvittaja, joka erikoistui armeijataiteeseen ja eläinmaalaukseen. Samokiš oli ensimmäisen maailmansodan aikana Venäjän suosituimpiin patrioottisiin lehtiin kuuluneen Solntse Rossiin kirjeenvaihtaja. Samokiš sai Stalin-palkinnon vuonna 1941. Hänet tunnetaan myös vaimonsa, kirjakuvittaja Jelena Sudkovskajan kanssa tekemästään yhteistyöstä.
Elämäkerta

Samokiš syntyi Nižynissä, pohjoisessa Ukrainassa vuonna 1860. Hänen isänsä oli postimies. Samokiš kasvoi Nosivkassa Ukrainassa äidinpuoleisen isoisänsä, joka kuului kasakoihin, perheen kanssa. Myöhemmin Samokiš valmistui Nižynin Prinssi Bezborodkon lyseosta. Hän ei päässyt ensimmäisellä yrityksellään Pietarin taideakatemiaan, mutta pääsi sisään myöhemmin ja opiskeli Pietarissa vuodet 1879–1885 voittaen useita palkintoja. Samokiš saavutti nopeasti menestystä: vuonna 1881 hän sai kultamitalin maalauksesta Joukkojen kotiinpaluu. Vuonna 1883 Samokiš palkittiin maalauksestaan Vuokraisännät markkinoilla.
Samokiš opiskeli Pariisissa Pietarin taideakatemian jälkeen vuosina 1885–1888. Palatessaan takaisin Venäjän keisarikuntaan, hän ja Franz Roubaud matkustivat Kaukasukselle kerätäkseen materiaalia Tbilisin sotahistoriallisen museon tilaamiin maalauksiin. Samokiš maalasi kolme teosta: Aviaran taistelu, Jori-joen taistelu ja Naur-kylän suojelu, jotka nostivat hänet maineeseen maalarina. Georgiassa Samokiš avioitui tunnetun kirjakuvittaja Jelena Sudkovskajan kanssa. Samokiš ja Sudkovskaja kuvittivat yhdessä esimerkiksi teoksen Kuolleet sielut ja tekivät muraaleja Tsarskoje Selon juna-asemalle. Vuonna 1890 Samokiš nimettiin akateemikoksi. Vuodet 1894–1918 hän opetti Pietarin taideakatemiassa ja sai professorin viran vuonna 1913. Samokiš matkusti Venäjän–Japanin sodan aikana rintamalle vuonna 1904 ja tuotti maalausalbumin. Vuonna 1915 Samokiš, mukanaan akatemian opiskelijoita, matkusti itärintamalle tekemään piirroksia. Venäjän vallankumouksen aikaan Samokiš ja Sudkovskaja erosivat. Sudkovskaja meni eron jälkeen Pariisiin. Vuonna 1918 taideakatemian lakkautuksen jälkeen Samokiš muutti Jaltalle silloisen Etelä-Venäjän armeijan kanssa. Jaltalta Samokiš muutti Simferopoliin vuonna 1922, jossa hän tuki taiteellisesti lahjakkaita nuoria ja järjesti kansallista huomiota herättävän taidekoulun. Vuonna 1934 Samokiš sai laajimman tilauksensa ollen konsultti valtavaan Perekopin piirityksen panoraamassa. Vuoden 1936 jälkeen Samokiš työskenteli taideinstituutissa Harkovassa Itä-Ukrainassa. Joidenkin lähteiden mukaan Samokiš oli ennen kuolemaansa pidätyksen uhassa, sillä Krimin saksalaismiehityksen aikaan vuosina 1941–1944 Samokiš myi maalauksia varsinkin saksalaisille ja romanialaisille virkamiehille ja tämä tulkittiin petokseksi. Samokiš kuoli ennen vankilaan joutumistaan vuonna 1944 Simferopolissa Neuvostoliitossa.
Lisätietoa

Tuhansien kuvitusten joukosta tunnetuimpia ovat kuvitukset Ivan Netšui-Levytskyn teokseen Mykola Džerja, Nikolai Gogolin teokseen Taras Bulba ja Nikolai Kutepovin Imperial Hunting in Russia. Samokišin töissä toistuvat usein hevoset, sillä Samokiš oli mielestään hyvä hevoset ja taistelu -teemaisissa piirroksissa. Samokiš kirjoitti myös monia kirjoja Ukrainan Zaporižžjan kasakoista. 
Toisen maailmansodan jälkeen Harkovassa pidettiin suuri Samokišin varhaisten teosten näyttely. Samokišistä on myös tehty dokumentti vuonna 1996.
Maalauksia

Kiihdyttävä troikka
Kasakoita tavernassa
Takaa-ajo
Kenraali Rajevskin rohkeus
Tammoja vesipaikalla
Aiheesta muualla

Wikimedia Commonsissa on kuvia tai muita tiedostoja aiheesta .
http://www.artcyclopedia.com/nationalities/Russian.html
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Nikolay Samokish
Käännös suomeksi
Novyi Port

| Novyi Port (Новый Порт) |
| --- | --- |
 lippu
 Jamalin Nenetsia Venäjällä, alla kylän sijainti alueella
 Novyi Port
 Koordinaatit: 67.6909°N, 72.8946°E 
Valtio:  Venäjä
Piirikunta:  Jamalin Nenetsia
Piiri:  Jamalin piiri
Väkiluku (2010):  1 780
Postinumero:  629712
Suuntanumero(t):  +7 34996
 
 ямальскийрайон.рф 
 Jamalin piirin sivusto (venäjäksi) 
Infobox OKVirheellinen NIMI-arvo: 
Novyi Port (ven. Новый Порт) on taajama (posjolok), maalaiskunta ja pienehkö satama Jamalin Nenetsian autonomisen piirikunnan Jamalin niemimaalla sijaitsevassa Jamalin kunnallispiirissä Luoteis-Siperiassa, Obinlahden länsirannalla. Novyi Port sijaitsee linnuntietä 302 kilometriä Jamalin Nenetsian pääkaupunki Salehardin koillispuolella.
Vuoden 2010 väestönlaskennan mukaan Novyi Portin maalaiskunnassa asui 1 780 henkeä ja koko kunnallispiirissä 16  310. Kunta on ollut perinteisesti erityisesti nenetsien asuinaluetta.[lähde? ]
Novyi Port sai alkunsa pakkotyövoimalla. Sinne päätyi esimerkiksi vuonna 1942 osa eri puolilta Neuvostoliittoa Jamalin piiriin karkotetuista 1 675 "kansanvihollisesta", johon kuului esimerkiksi volgansaksalaisia, valkovenäläisiä, ukrainalaisia ja moldovalaisia. Nämä pakkotyöläiset rakensivat Puikon, Novyi Portin ja Sjojahan asuintaajamat. Seutua kehitettiin pakkotyövoiman avulla. Alueella toimi myös kesäkaudella 1948 arktista rautatietä rakentanut Baidarlag-pakkotyöleiri (Gulag).
Nykyään maalaiskunnassa asuu muun muassa poronhoitajia ja kalastajia, ja siellä toimii kalateollisuusyritys ja koulu. Vuonna 2005 taajamaan valmistui ortodoksinen rukoushuone (tsasouna). Petrokemian teollisuus on levittäytymässä kunnan alueelle. Esimerkiksi öljy-yhtiö Gazprom Neft hankki äskettäin itselleen määräysvallan alueen öljykentän porausoikeuksista ja pyrkii aloittamaan siellä ympärivuotisen öljyntuotannon vuonna 2014.päivitettävä Ympärivuotisten öljykuljetusten mahdollisuutta on jo testattu talvioloissa ydinkäyttöisen jäänmurtajan avulla. Gazprom on suunnitellut myös pistoradan rakentamista Novyi Portin öljy- ja kaasukondensaattikentän kautta Novyi Portin taajamaan aiemmin rakentamaltaan radalta Obskaja–Bovanenkovo. Tämä ratayhteys on mukana myös vuonna 2008 hyväksytyssä Venäjän rautateiden pitkänajan strategiaohjelmassa.
Nosturialus asentamassa keltaista, jäävahvistettua öljyterminaalia Obinlahdella Kamennyiniemen ulkopuolella. Terminaalin kautta viedään Novyi Portin öljykentän tuotantoa.
Tammikuussa 2016 saapui ensimmäinen Novoportovskojen öljy- ja kaasukentältä lastattu kokonainen tankkerin öljylasti (16 200 tonnia) Murmanskin satamaan. Öljy kuljetetaan putkitse 105 kilometrin matka Novyi Portin kentältä pohjoiseen ja edelleen Obinlahden Kamennyiniemestä (Mys-Kamennyi) noin 10,5 kilometrin etäisyydelle merelle sijoitettuun arktiseen, jykevätekoisen, jäävahvistettuun öljyterminaaliin, jossa laivojen lastaus tehdään.
Aiheesta muualla

Jamalin piirin kotisivut (Arkistoitu – Internet Archive) (venäjäksi) (mo-yamal.ru)
Valokuvia Gazprom Neftin toiminnasta alueella ja Novyi Portin taajamasta (Arkistoitu – Internet Archive)(venäjäksi) (gazprom-neft.ru)
Novyi Port pod Novyi god (12.12.2012)[vanhentunut linkki] (venäjäksi) (gazprom-neft.ru)
"Gazprom Neft" polutšila 90% "GPN Novyi port" (venäjäksi)  (kommersant.ru)
O pogode - Novyi Port (venäjäksi) (meteoinfo.ru)
Gerb sela Novyi Port (28.12.2010) (venäjäksi) (geraldika.ru)
Novoportovskaja škola-internat (Arkistoitu – Internet Archive) (venäjäksi) (nshi.zu8.ru)
GeoPortal - Karta (zoomattava, sisältöä valittavissa) (Arkistoitu – Internet Archive) (venäjäksi) (map.yanao.ru)
Ode to Newfoundland

Ode to Newfoundland (suom. Oodi Newfoundlandille) on Kanadan Newfoundlandin ja Labradorin provinssin virallinen hymni. Sen sävelsi Cavendish Boyle vuonna 1902 nelisäkeisenä runona nimeltä Newfoundland. 20. toukokuuta 1904 se valittiin brittiläiseen imperiumiin kuuluvan Newfoundlandin dominion viralliseksi ”kansallislauluksi”.
O2 Arena (Praha)

| O2 Arena |
| --- | --- |
 O2 Arena toukokuussa 2009.
Rakennuksen tiedot
Sijainti:  Praha, Tšekki
Koordinaatit:  50°6′17.14″N, 14°29′36.59″E
Rakennustyöt aloitettu:  syyskyy 2002
Avattu:  27. maaliskuuta 2004
Aiemmat nimet:  Sazka-areena (2004-2008)
Katsojakapasiteetti
 Konsertti: 18 000   Jääkiekko: 17 360   Koripallo: 16 805   Tennis: 14 000 
Lisää rakennusartikkeleitaArkkitehtuurin teemasivulla
O2 Arena on Prahassa, Tšekissä sijaitseva monitoimiareena, joka valmistui vuoden 2004 jääkiekon maailmanmestaruuskilpailuihin. Siellä pelattiin MM-jääkiekkoa myös vuonna 2015. Vuonna 2008 areenalla pelattiin salibandyn maailmanmestaruuskilpailuja. Halli on HC Sparta Prahan toinen kotiareena. Aiemmin areenaa ovat käyttäneet HC Slavia Praha ja Lev Praha, joka pelasi siellä KHL-finaaleita 2014.
Aiheesta muualla

Kuvia tai muita tiedostoja aiheesta O2 Arena (Praha) Wikimedia Commonsissa
Virallinen sivusto (Arkistoitu – Internet Archive) (tšekiksi)
| 0 | 1 | 2 |
| --- | --- | --- |
| Edeltäjä: Hartwall Areena  2003 | Jääkiekon maailmanmestaruuskilpailujen finaaliareena 2004 | Seuraaja: Wiener Stadthalle 2005 |
| 0 | 1 | 2 |
| --- | --- | --- |
| Edeltäjä: Globen  2014 | Jääkiekon maailmanmestaruuskilpailujen finaaliareena 2015 | Seuraaja: VTB-jääpalatsi 2016 |
Operaatio Paula

Operaatio Paula (saks. Unternehmen Paula) oli toisessa maailmansodassa Saksan ilmavoimien yritys tuhota jäljelläolevat Ranskan ilmavoimien lentokoneet varmistaakseen Ranskan tappion. Britit olivat jo evakuoineet joukkonsa Dunkerquesta 3. kesäkuuta 1940 mennessä, Belgia ja Alankomaat olivat jo antautuneet ja Ranskan armeija oli suurimmaksi osaksi tuhottu. Operaatioon, osallistuneet yhteensä 1 100 lentokonetta  Saksan 2. ja 3. ilma-armeijasta nousivat ilmaan 3. kesäkuuta tavoitteenaan täydellinen ilmaherruus Ranskan yllä. Britit olivat kuitenkin ehtineet varoittaa hyökkäyksestä ja siksi operaation päätavoite epäonnistui tuhojen jäätyä vähäisiksi. Epäonnistuminen ei kuitenkaan estänyt Ranskan kukistumista ja Ranska antautui 25. kesäkuuta 1940.
Hugo Sperrle, Luftflotte 3:n komentaja
Numazu

| Numazu (沼津市) |
| --- | --- |
 Näkymä Numazuun, taustalla Fujivuori
 lippu:  Symboli
 Numazun sijainti Shizuokan prefektuurissa
 Numazu
 Koordinaatit: 35°05′44.1″N, 138°51′48.4″E 
Valtio:  Japani
Alue:  Chūbu tai Tōkai
Prefektuuri:  Shizuoka
Pinta-ala:  
 – Kokonaispinta-ala:  186,96 km²
Väkiluku (2017):  197 910
 – Väestötiheys:  1 059 as./km²
Symbolit:  
 – Kukka:  Crinum asiaticum
 – Puu:  Mänty
Aikavyöhyke:  UTC+9
 
 www.city.numazu.shizuoka.jp 
Infobox OKVirheellinen NIMI-arvo: 
Numazu (jap. 沼津市, Numazu-shi) on Japanin kaupunki Honshūn saarella Chūbun tai Tōkain alueella Shizuokan prefektuurissa. Se sijaitsee prefektuurin itäosassa Tyynenmeren Suruganlahden pohjukassa Fujivuoren eteläpuolella Izun niemimaan luoteiskulmassa. Kanojoki laskee Numazussa Suruganlahteen. Kaupungissa on 197 910 asukasta (vuonna 2017) ja sen pinta-ala on 186,96 neliökilometriä. Numazu on nimitetty yhdeksi Japanin erityiskaupungeista.
Numazu sai kaupunkioikeudet vuonna 1923, kolmantena Shizuokan prefektuurissa. Myöhemmin se on laajentunut kuntaliitosten kautta. Se on paikallinen talous- ja teollisuuskeskus, jonka elinkeinoihin kuuluvat myös kalastus sekä muun muassa teen ja mikan-mandariinien viljely. Kaupunkia palvelevat JR Higashi-Nihonin Tōkaidō-päälinja ja Gotenba-linja. Luotijunayhteys Tōkaidō Shinkansen kulkee kaupungin läpi, mutta sillä ei ole Numazussa asemaa.
Kuvia

Numazun keskustaa vuonna 1988
Awan saari Suruganlahden pohjukassa
Numazun postiasema Hiroshigen puupiirroksessa
Hedan kaupunginosaa
Aiheesta muualla

Kuvia tai muita tiedostoja aiheesta Numazu Wikimedia Commonsissa
Kaupungin internetsivut (japaniksi)
Need for Speed: Shift

| Need for Speed: Shift |
| --- | --- |

Kehittäjä:  Slightly Mad Studios
Julkaisija:  Electronic Arts
Jakelija:  Steam, Google Play ja App Store
Säveltäjä:  Stephen Baysted
Pelisarja:  Need for Speed
Julkaistu:  NA 15. syyskuuta 2009EU 17. syyskuuta 2009
Lajityyppi:  ajopeli
Pelimuoto:  yksinpeli, moninpeli
Ikäluokitus:  ESRB: Teini-ikäisille  PEGI 3 ja PEGI 7  USK 6 
Alusta:  PlayStation 3, PlayStation Portable, Windows, Xbox 360
Jakelumuoto:  Optinen levy, digitaalinen jakelu ja digitaalinen lataus
Lisää peliartikkeleitaVideopelien teemasivulla
Infobox OK : 
Need for Speed: Shift on Slightly Mad Studiosin kehittämä ja Electronic Artsin julkaisema ajopeli. Peli on julkaistu syyskuussa 2009 PlayStation 3:lle, Windowsille ja Xbox 360:lle. Peli on julkaistu lokakuussa 2009 PlayStation Portablelle.
Peli on Need for Speed -sarjan viidestoista osa.
Pelaaminen > Auton muokkaus

Peli sisältää kattavan määrän virittämis- ja tuunausmahdollisuuksia, kuten erilaisia maalauksia, moottoreita, ahtimia, renkaita ym.
Pelissä on autoille valmiita ulkoasuja, joista voi jonkun valita käyttöönsä tai sitten voi muokata itse autostaan juuri sen näköisen kuin haluaa. Autoihin saa myös erilaisia teippauksia, joita on suuri valikoima. Kaikki teippaukset eivät ole kuitenkaan heti käytettävissä, vaan niitä avautuu kun pääsee pelissä eteenpäin.
Pelaaminen > Radat

Pelissä on kokonaisuudessaan 18 rataa mukaan lukien Span moottorirata ja Lontoon katurata.
Pelaaminen > Kilpaileminen

Pelissä on erilaisia kilpailumuotoja, kuten driftaus ja aika-ajot. Mukana on myös kahden auton kisoja. Kahden auton kisoihin voi valita kahdesta eri valmistajan autosta mieleisensä ja sitten tätä toista vaihtoehtoa vastaan kisataan. Kisa ei ole yhdestä voitosta poikki, vaan vähintään kahdella yksittäisellä voitolla päihittää kilpailijansa.
Vastaanotto

| Vastaanotto> Yhteispisteet.Kerääjä | Vastaanotto> Yhteispisteet.Pisteet |
| --- | --- |
GameRankings: (PS3) 83.59% (Xbox 360) 82.84% (Windows) 82.36% (PSP) 69.60%
Metacritic: (PS3) 84/100 (Xbox 360) 83/100 (Windows) 83/100 (PSP) 69/100
Arvostelupisteet
Julkaisu: Pisteet
Eurogamer: 7/10
Gamereactor: 8/10
GameSpot: 7/10
IGN: 9/10
Official Xbox Magazine: 9/10
Pelaaja: 8/10
X-Play: 5/5
Need for Speed: Shift sai positiivisia arvosteluja. GameRankings ja Metacritic antoivat PlayStation 3 -versiolle pisteet 83,59 % ja 84/100, Xbox 360 -versiolle 82,84 % ja 83/100, Windows-versiolle 82,36 % ja 83/100 ja PlayStation Portable -versiolle pisteet 69,60 % ja 69/100.
IGN antoi pelille arvosanaksi 9/10 kehuen ajokokemusta ja äänimaailmaa.
GameSpot antoi pelille arvosanaksi 7/10 kritisoiden ohjauksen herkkyyttä oletuksena, drifting-kilpailujen vaikeutta ja uramoodin minimaalisuutta.
Ääniraita

|  |
| --- | --- | --- | --- | --- | --- | --- | --- | --- | --- |
| Nro | Nimi | Artisti | Kesto |  |  |  |  |  |  |
| 1. | ”Kalemba (Wegue-Wegue)” | Buraka Som Sistema feat. Pongolove |  |  |  |  |  |  |  |
| 2. | ”Pieces” | Chase & Status feat. Plan B |  |  |  |  |  |  |  |
| 3. | ”Ghosts N Stuff” | Deadmau5 |  |  |  |  |  |  |  |
| 4. | ”Anything ’Cept the Truth” | Eagles of Death Metal |  |  |  |  |  |  |  |
| 5. | ”Insight (The Nextmen Remix)” | Fort Knox 5 feat. Asheru |  |  |  |  |  |  |  |
| 6. | ”I Dread the Night” | Gallows |  |  |  |  |  |  |  |
| 7. | ”This Time We Stand” | In Case of Fire |  |  |  |  |  |  |  |
| 8. | ”Pull Up” | Jamal |  |  |  |  |  |  |  |
| 9. | ”Paranoid (Part 2)” | Kanye West |  |  |  |  |  |  |  |
| 10. | ”Underdog” | Kasabian |  |  |  |  |  |  |  |
| 11. | ”The Streets Are Ours” | The King Blues |  |  |  |  |  |  |  |
| 12. | ”Te Convierto” | Mala Rodriguez |  |  |  |  |  |  |  |
| 13. | ”Mean Street” | Mando Diao |  |  |  |  |  |  |  |
| 14. | ”Click Click” | MSTRKRFT feat. E-40 |  |  |  |  |  |  |  |
| 15. | ”Whachadoin?” | N.A.S.A. feat. Spank Rock, M.I.A., Santigold, and Nick Zinner |  |  |  |  |  |  |  |
| 16. | ”Run With the Wolves” | The Prodigy |  |  |  |  |  |  |  |
| 17. | ”Lost Weekend” | The Qemists feat. Mike Patton |  |  |  |  |  |  |  |
| 18. | ”Transmitter” | Regular John |  |  |  |  |  |  |  |
| 19. | ”Under Control” | Rootbeer |  |  |  |  |  |  |  |
| 20. | ”Electro 411 (Lies In Disguise Mix)” | Shinichi Osawa |  |  |  |  |  |  |  |
| 21. | ”Baditude” | Spoon Harris & Obernik |  |  |  |  |  |  |  |
| 22. | ”Dogonim” | TOKIO |  |  |  |  |  |  |  |
| 23. | ”Oh What Have You Done” | Twisted Wheel |  |  |  |  |  |  |  |
| 24. | ”High Life” | Two Fingers feat. Sway |  |  |  |  |  |  |  |
Aiheesta muualla

Need for Speed: Shift MobyGamesissa (englanniksi)
Need for Speed: Shift MobyGamesissa (englanniksi)
| --- | --- |
Pelisarja::  The Need for Speed (1994) II III: Hot Pursuit (1998) High Stakes Porsche Unleashed Hot Pursuit 2 Underground Underground 2 Most Wanted (2005) Carbon ProStreet Undercover Shift Nitro World Hot Pursuit (2010) Shift 2: Unleashed The Run Most Wanted (2012) Rivals No Limits Need for Speed (2015) Payback (2017) Heat (2019)
Muut osat::  V-Rally V-Rally 2 V-Rally 3 Motor City Online
Oberpfalz

| Oberpfalz |
| --- | --- |

 Lippu:  Vaakuna
 Piirin sijainti Saksassa
Valtio:  Saksa
Osavaltio:  Baijeri
Piirikuntia:  7 + 3
Hallinto:  
 – hallinnollinen keskus:  Regensburg
Pinta-ala:  9 690 km²
Väkiluku (31.12.2023):  1 141 561
 – väestötiheys:  118 as./km²
 
Hallintopiirin internetsivut
Oberpfalz on yksi saksalaisen Baijerin osavaltion hallintopiireistä (saks. Regierungsbezirke). Se sijaitsee itäisen Baijerin alueella, ja sen keskuskaupunkina toimii Regensburg. Hallintopiirin pinta-ala on 9 690 neliökilometriä, ja siellä oli 1 141 561 asukasta vuoden 2023 lopussa.
Oberpfalzin hallintopiiri on jaettu seitsemään piirikuntaan (saks. Kreise) ja kolmeen niin kutsuttuun piirivapaaseen kaupunkiin (saks. kreisfreie Städte). Piirivapaita eli piirikuntiin kuulumattomia kaupunkeja Oberpfalzissa ovat Amberg, Regensburg ja Weiden in der Oberpfalz.
Aiheesta muualla

Kuvia tai muita tiedostoja aiheesta Oberpfalz Wikimedia Commonsissa
Hallintopiirin internetsivut (saksaksi)
Piirin hallinnon internetsivut (saksaksi)
Saksan hallintopiirit
| --- | --- |
Baden-Württemberg:   Freiburg  Karlsruhe  Stuttgart  Tübingen 
Baijeri:   Ala-Baijeri  Mittelfranken  Oberfranken  Oberpfalz  Schwaben  Unterfranken  Ylä-Baijeri 
Hessen:   Darmstadt  Gießen  Kassel 
Nordrhein-Westfalen:   Arnsberg  Köln  Detmold  Düsseldorf  Münster
Numb (Linkin Parkin kappale)

| ”Numb” Linkin Park |
| --- | --- | --- |

Singlen tiedot
 Albumilta: Meteora
 Julkaistu: 8. syyskuuta 2003
 Formaatti: CD
 Tuottaja(t): Don Gilmore, Linkin Park
 Tyylilaji: alternative rock
 Kesto: 03.07
 Levy-yhtiö: Warner Brothers Records
Linkin Parkin muut singlet
| ”Faint” 2003 | ”Numb” 2003 | ”From the Inside” 2004 |
Numb on kappale Linkin Parkilta. Se on kolmas single yhtyeen toiselta, vuonna 2003 julkaistulta studioalbumilta, Meteoralta. Single julkaistiin 14. lokakuuta 2003. Kappaleesta on tehty myös musiikkivideo, jonka on ohjannut Linkin Park -yhtyeen Joe Hahn.
Numb on yksi Linkin Parkin suosituimmista ja tunnetuimmista kappaleista. Se piti Billboardin Hot Modern Tracks-listalla kärkipaikkaa 12 viikkoa. Kappale oli kuusi viikkoa tämän listan kärjessä vuonna 2003 ja kuusi viikkoa vuonna 2004, ja siitä tuli ainut kappale historiassa, joka on menestynyt näin hyvin Hot Modern Tracks-listalla.
Kappale pysyi myös kolme viikkoa putkeen Billboardin Hot Mainstream Rock Tracks-listalla ja oli parhaimmillaan Billboard Hot 100-listan sijalla 11. Myöhemmin kappale "yhdistettiin" Jay-Z:n "Encore"-kappaleeseen, jonka nimeksi tuli "Numb/Encore".
Kappaletta on nyt kuunneltu yli miljardi kertaa Spotifyssä.
Musiikkivideo

Numbin musiikkivideon on ohjannut tuttuun tapaan yhtyeen samplaaja Joe Hahn. Videon sisäkohtaukset on kuvattu Los Angelesin kirkossa ja ulkokohtaukset Prahassa. MuchMusic rankkasi videon kaikkien aikojen 40:nneksi parhaaksi.
Video ylitti 8. marraskuuta 2018 yhden miljardin katselukerran rajan. Vuonna 2023 video ylitti YouTubessa kahden miljardin katselukerran rajan.